
Status online
De klinikker, der har ønsket det, er kommet på online opfølgning af lænd. Resten kan sige til, så laver vi en plan for implementeringen.
Online præ lændeskemaer (selvoprettelse) er klar, og de der ønsker det, kan begynde at bruge dem, når der er gjort lidt forarbejde. Inden ibrugtagning skal kigges på arbejdsgange, så de rigtige patienter får de rigtige skemaer, der skal ryddes op i dobbeltforløb, laves et skriv om hvem der er dataansvarlig, og hvordan man sikrer der ER samtykke.
[bookmark: _GoBack]
Arbejdet med de online cervikale skemaer er gået i gang. De bliver testet i Middelfart og når alle cervikale skemaer er klar, bliver de tilbudt til de enkelte klinikker.

Da det er meget forskelligt, hvor langt de enkelte klinikker er med implementeringen af de forskellige muligheder, må forventes lidt svartid fra vores side, men vi hjælper gerne. 

10 års opfølgning Lænd.
Som tidligere annonceret kan alle der har elektronisk opfølgning tilknyttet, nu også få 10 års opfølgning på.
Alle klinikker der er på online opfølgning af lænderyggen kan sende en mail til Dane.Spine@rsyd.dk , hvis I ønsker at komme i gang med 10 års opfølgningen.


Brush-up i Middelfart.
Der var flot fremmøde til brush-up kurset. Første halvdel handlede generelt om DaneSpine, f.eks er DaneSpine landets største PRO-database med mere end 20.000.000 (tyve millioner) datapunkter fra over 80.000 patienter. Det er jo hammer godt…….Anden halvdel handlede om selvoprettelse og hvilke ting man skulle tage højde for. PP-slides fra dagen kan ses på hjemmesiden: http://drks.ortopaedi.dk/vejledninger-tips-og-tricks/

